paragraph_text: Izabrana je tijesnom pobjedom od samo jednog boda na hrvatskom izlučnom natjecanju za pjesmu Eurovizije, Dori, ispred "Pjesme za novčić" u izvedbi Kraljeva ulice i Sandre Bagarić. Pjesma je dobila 30 bodova (maksimalnih 16 od žirija i 14 od publike). Na Euroviziji će biti izvedena na hrvatskom jeziku, a zbog prošlogodišnjeg lošeg plasmana Severinine pjesme "Moja štikla" sudjelovala je u polufinalu, gdje nije uspjela ući u finale Eurosonga 2007.g. Ostat će tako upamćena kao prva pjesma odkad Hrvatska samostalno nastupa, koja nije sudjelovala u finalu Eurosonga.